**Կարել Նովաչեկ** (չեխ․՝ Karel Nováček, մարտի 30, 1965(1965-03-30), Պրոստեյով, Չեխոսլովակիա), չեխ նախկին պրոֆեսիոնալ թենիսիստ, «Գրան-Պրի» և ATP տուրի մենախաղերի և զուգախաղերի 19 մրցաշարերի հաղթող։

Մարզական կարիերա
----------------

Արդեն չորս տարեկանում Կարել Նովաչեկը՝ ընտանիքի միակ զավակը, սկսել է զբաղվել սպորտով։ Նրա առաջին ընտրությունը դառնում է հոկեյը (նրա հայրը, նույնպես Կարել, եղել է հոկեյիստ, իսկ այնուհետև մարզիչ), սակայն արդեն վեց տարեկանում, Կարելը իր համար բացահայտում է թենիսը։

Պրոֆեսիոնալ մրցաշարերում իր առաջին հանդիպումները Կարելն անց է կացրել 1984 թվականին և արդեն մայիսին դուրս է գալիս Ֆրանսիայի բաց առաջնության երրորդ շրջան։ Հաջորդ տարի նա հասնում է մինչև Մադրիդի «Գրան-Պրի» մրցաշարի կիսաեզրափակիչ և բրազիլական Պորտու Ալեգրիի «չելենջերի» եզրափակիչ։ 1986 թվականի մարտին Վիեննայում, Ռիխարդ Ֆոգելի հետ, նա հաղթում է ի առաջին «չելենջերը» զուգախաղում։ Մենախաղում նա հասնում է մինչև Վիեննայի մրցաշարի եզրափակիչ և, դրանից անմիջապես հետո, մինչև Քյոլնի «Գրան-Պրի»-ի կիսաեզրափակիչ, ճանապարհին հաղթելով աշխարհի 29-րդ ռակետ Պետեր Լունդգրենին։ Դրանից հետո նա առաջին անգամ մտնում է ATP դասակարգման աղյուսակի 100 լավագույն թենիսիստների շարքը։ Հոկտեմբերին նա հաղթանակ է տանում Վաշտիգտոնի «Գրան-Պրի» մրցաշարում, հաղթելով համաշխարհային թենիսի Թոփ-50-յակից հինգ մրցակիցների, ներառյալ աշխարհի 10-րդ ռակետ Անդրես Գոմեսին, իսկ անձամբ մտնում է աշխարհի 50 ուժեղագույնների շարքը։

1987 թվականին Նովաչեկը Դևիսի Գավաթում առաջին անգամ ընդգրկվում է Չեխոսլովակիայի հավաքականի կազմում։ Չնայած այդ մրցաշրջանում նա հաղթանակներ չի տանում մրցաշարերում, Ֆրանսիայի բաց առաջնության քառորդ եզրափակիչը և Պալերմոյի մրցաշարի եզրափակիչը նրան թույլ են տալիս մնալ դասակարգման աղյուսակի առաջին հարյուրյակում։ Հաջորդ տարի նա արդեն չի կարողանում պահպանել դիրքերը Թոփ-10-յակում, քանի որ ոչ մի անգամ չի կարողանում հասնել նույնիսկ մինչև «Գրան-Պրի» մրցաշարերի եզրափակիչ։ Ընդհակառակը, զուգախաղերում նա դուրս է գալիս կարիերայում առաջին եզրափակիչը Աթենքի «Գրան-Պրի» մրցաշարում, ինչպես նաև կիսաեզրափակիչներ Մյունխենում և Վիեննայում, մրցաշրջանի վերջում մտնելով զուգախաղային թենիսիստների առաջին հարյուրյակի մեջ։

1989 թվականին Նովաչեկը վերադառնում է մենախաղային ուժեղագույն հարյուրյակ, Նիդերլանդների բաց առաջնության եզրափակիչում հաղթելով աշխարհի 16-րդ ռակետ Էմիլիո Սանչեսին, իսկ մեկ տարի անց հաղթանակը Մյունխենում, որտեղ նա ընթացքում հաղթում է Աարոն Կրիկշտեյնին՝ այդ պահին աշխարհի 6-րդ ռակետ, նրան թույլ է տալիս վերադառնալ նաև Թոփ-50։ Մայիսին նա կրկին առավելության է հասնում Կրիկշտեյնի նկատմամբ, այժմ Ֆրանսիայի բաց առաջնությունում, սակայն դրանից հետո զիջում է երկրորդ հարյուրյակից թենիսիստ Թիերի Շամպիոնին։ Նմանատիպ իրավիճակ է դասավորվում նաև Կիցբյուելի մրցաշարում, որտեղ Նովաչեկը հաղթում է աշխարհի երրորդ ռակետ Բորիս Բեկկերին, իսկ այնուհետև եզրափակիչում զիջում է երկրորդ հարյուրյակից մրցակցի։

Նովաչեկի խաղը իրական կայունություն ձեռք է բերում 1991 թվականին։ Մեկ տարվա ընթացքում նա շահում է ATP տուրի մենախաղի չորս մրցաշարերում, ներառյալ բարձր կատեգորիայի դասակարգվող Գերմանիայի բաց առաջնությունում, որտեղ, մասնավորապես, առավելության է հասնում աշխարհի 6-րդ ռակետ Փիթ Սամփրասի նկատմամբ։ Ավելի ուշ, Գշտադում, նա հաղթում է Միխաել Շտիխին, ով դասակարգման աղյուսակում զբաղեցնում էր 4-րդ հորիզոնականը, իսկ ամռան երկրորդ կեսին երկու անգամ եզրափակիչներում հաղթում է համաշխարհային դասակարգումում տասներորդ Մագնուս Գուստաֆսոնին (տարվա ընթացքում նրանք երեք անգամ խաղում են եզրափակիչներում և բոլոր երեք անգամներն էլ հաղթում է Նովաչեկը)։ ԱՄՆ բաց առաջնությունից հետո Նովաչեկը մտնում է աշխարհի ուժեղագույն թենիսիստների տասնյակի մեջ և իր համար ապահովում է մասնակցությունը տարվա վերջին ATP վարկածով աշխարհի առաջնությունում։ Այնտեղ, սակայն, նա պարտվում է խմբային մրցաշարի բոլոր երեք խաղերում և փլեյ-օֆֆ չի անցնում։ Զուգախաղերում նա տարվա ընթացքում հասնում է մինչև կիսաեզրափակիչ, իսկ մրցաշրջանի ավարտին, Բեռլինում, շահում է իր առաջին ATP տիտղոսը՝ Պետր Կորդայի հետ միասին, տարին ավատելով ուժեղագույն հարյուրյակում։

1992 թվականին Նովաչեկի հաջող ելույթները շարունակվում են։ Գարնանը նա հավախականի հետ հասնում է մինչև Աշխարհի թիմային գավաթի եզրափակիչ, իսկ ամռան ընթացքում հաղթում է երեք մենախաղային մրցաշարերում և ևս մեկը զուգախաղում։ Եվս երեք անգամ նա խաղում է մրցաշարերի զուգախաղային եզրափակիչներում, այդ թվում, Կորդայի հետ, բարձրագույն կատեգորիայի Մոնտե Կարլոյի մրցաշարում։ Տարվա ընթացում երեք անգամ (Բարսելոնայում, Մոնտե Կարլոյում և Բազելում) նրան հաջողվում է հաղթել զույգերի, ովքեր մտնում են համաշխարհային էլիտայի մեջ։ Սակայն անձամբ նա դուրս է մնում մենախաղի դասակարգման աղյուսակի առաջին տասնյակից և այդպես էլ այնտեղ չի հասնում զուգախաղում։

1993 թվականին Նովաչեկը կարիերայում հասնում է իր ամենամեծ հաջողությանը զուգախաղում, Մարտին Դամի հետ հասնելով մինչև ԱՄՆ բաց առաջնության եզրափակիչ։ Միասին նրանք շահում են նաև Սարագոսայի մրցաշարում։ Մենախաղում Նովաչեկը հաղթում է երկու մրցաշարերում (այդ թվում նաև Սարագոսայում), ևս երեք անգամ խաղում է եզրափակիչներում և հասնում է մինչև Ֆրանսիայի բաց առաջնության քառորդ եզրափակիչ, մրցաշրջանն ավարտելով աշխարհի 20 լավագույն թենիսիստների շարքում։ Զուգախաղում նա կարիերայում բարձրագույն վարկանիշային արդյունքին հասնում է հաջորդ մրցաշրջանի սկզբին, երբ Մարտին Դամի հետ միասին հասնում է մինչև Ավստրալիայի բաց առաջնության կիսաեզրափակիչ։ Տարվա ավարտին մոտ նա հաղթում է ATP երեք շարքային մրցաշարերի զուգախաղերում՝ մեկը Դամի հետ և երկուսը Մաթս Վիլանդերի հետ, իսկ ԱՄՆ բաց առաջնությունում այս անգամ նա հասնում է մինչև քառորդ եզրափակիչ։ Մենախաղում, շահելով մեկ մրցաշար և հասնելով մինչև ԱՄՆ բաց առաջնության կիսաեզրափակիչ (Անդրեյ Մեդվեդևի նկատմամբ հաղթանակից հետո, ով այդ պահին աշխարհում 8-րդ էր), նա ևս մեկ տարով իրեն է վերապահում տեղը Թոփ-50-ում։

1995 թվականից Նովաչեկի կարիերան անկում է ապրումև Չնայած նրան դեռևս հաջողվում են առանձին հաղթանակներ համաշխարհային էլիտայից թենիսիստների նկատմամբ, մենախաղում նրան լավագույն արդյունքը դառնում է Ավստրալիայի բաց առաջնության չորրորդ շրջանը, իսկ զուգախաղում այդ տարի նա սահմանափակվում է Միլանում եզրափակիչով։ Նույնպես մեկ եզրափակիչ զուգախաղում, Դուբայում, նա հասնում է նաև հաջորդ տարի, իսկ մենախաղում համարյա դադարում է հաղթել, տարվա ընթացքում տանելով 3 հաղթանակ, 9 պարտության դեպքում։ ԱՄՆ բաց առաջնությունից հետո նա ավարտում է խաղային կարիերան։ Հնարավոր է, այդ որոշումը ընդունվում է նաև վերջին ժամանակներում ծագած դոպինգային սկանդալների ազդեցության տակ։ 1995 թվականին Ֆրանսիայի բաց առաջնությունում Նովաչեկի և Մաթս Վիլանդերի անալիզներում հայտնաբերվում են կոկաինի հետքեր և դատարանի որոշմամբ նրանք երեք ամսով որոկազրկվում են և դատապարտվում 1995 թվականից ի վեր բոլոր շահած մրցանակների հետ վերադարձման։

Մեծ Սաղավարտի մրցաշարերի եզրափակիչներ
-------------------------------------

### Զուգախաղ (1)

**Պարտություն (1)**

| Թվական | Մրցաշար | Ծածկույթ | Խաղընկեր | Մրցակիցներ | Հաշիվ |
| --- | --- | --- | --- | --- | --- |
| 1993 | ԱՄՆ բաց առաջնություն | Հարդ | Չեխիա Մարտին Դամ | Ամերիկայի Միացյալ Նահանգներ Ռիկ Լիչ  Ամերիկայի Միացյալ Նահանգներ Կեն Ֆլեչ | 7-6, 4-6, 2-6 |

Կարիերայի եզրափակիչներ
----------------------

### Մենախաղ (13 տիտղոս, 7 պարտություն)

|  |
| --- |
| **Մրցաշար (մենախաղ)** |
| Մեծ Սաղավարտ (0–0) |
| Մասթերս Գավաթ (0–0) |
| ATP Մասթերս (1–0) |
| ATP մրցաշարեր (12–7) |

| **Արդյունք** | **No.** | **Թվական** | **Մրցաշար** | **Ծածկույթ** | **Մրցակից** | **Հաշիվ** |
| --- | --- | --- | --- | --- | --- | --- |
| Պարտություն | 1. | 1986 | Erste Bank OpenՎիեննա, Ավստրիա | Հարդ (i) | Ամերիկայի Միացյալ Նահանգներ Գարի Դոնելի | 2–6, 6–7 |
| Հաղթանակ | 1. | 1986 | Legg Mason Tennis ClassicՎաշտիգտոն, ԱՄՆ | Գրունտ | Ֆրանսիա Թիերի Թուլաս | 6–1, 7–6(7–4) |
| Պարտություն | 2. | 1987 | Campionati Internazionali di SiciliaՊալերմո, Իտալիա | Գրունտ | Արգենտինա Մարտին Խայտե | 6–7, 7–6, 4–6 |
| Հաղթանակ | 2. | 1989 | DuՉեխոսլովակիա OpenՀիլվերսում, Նիդերլանդներ | Գրունտ | Իսպանիա Էմիլիո Սանչես | 6–2, 6–4 |
| Հաղթանակ | 3. | 1990 | BMW OpenՄյունխեն, Գերմանիա | Գրունտ | Ավստրիա Թոմաս Մուստեր | 6–4, 6–2 |
| Պարտություն | 3. | 1990 | Austrian Open KitzbühelԿիցբյուել, Ավստրիա | Գրունտ | Արգենտինա Հորասիո դե լա Պենա | 4–6, 6–7, 6–2, 2–6 |
| Հաղթանակ | 4. | 1991 | ATP AucklandՕքլենդ, Նոր Զելանդիա | Հարդ | Ֆրանսիա Ժան Ֆիլիպ Ֆլորիան | 7–6(7–5), 7–6(7–4) |
| Պարտություն | 4. | 1991 | Portugal OpenԷշտորիլ, Պորտուգալիա | Գրունտ | Իսպանիա Սերխի Բրուգերա | 6–7(7–9), 1–6 |
| Հաղթանակ | 5. | 1991 | Hamburg MastersՀամբուրգ, Գերմանիա | Գրունտ |  Շվեդիա Մագնուս Գուստաֆսոն | 6–3, 6–3, 5–7, 0–6, 6–1 |
| Հաղթանակ | 6. | 1991 | Generali OpenԿիցբյուել, Ավստրիա | Գրունտ | Շվեդիա Մագնուս Գուստաֆսոն | 7–6(7–2), 7–6(7–4), 6–2 |
| Հաղթանակ | 7. | 1991 | ATP PragueՊրահա, Չեխոսլովակիա | Գրունտ | Շվեդիա Մագնուս Գուստաֆսոն | 7–6(7–5), 6–2 |
| Հաղթանակ | 8. | 1992 | DuՉեխոսլովակիա OpenՀիլվերսում, Նիդերլանդներ | Գրունտ | Իսպանիա Խորդի Արեսե | 6–2, 6–3, 2–6, 7–5 |
| Հաղթանակ | 9. | 1992 | San Marino OpenՍան Մարինո, Սան Մարինո | Գրունտ | Իսպանիա Ֆրանսիսկո Կլավետ | 7–5, 6–2 |
| Հաղթանակ | 10. | 1992 | ATP PragueՊրահա, Չեխոսլովակիա | Գրունտ | Արգենտինա Ֆրանկո Դավին | 6–1, 6–1 |
| Հաղթանակ | 11. | 1993 | Dubai Tennis ChampionshipsԴուբայ, ԱՄԷ | Հարդ | Ֆրանսիա Ֆաբրիս Սանտորո | 6–4, 7–5 |
| Պարտություն | 5. | 1993 | ABN AMRO World Tennis TournamentՌոտերդամ, Նիդերլանդներ | Գորգ | Շվեդիա Անդերս Յարիդ | 3–6, 5–7 |
| Հաղթանակ | 12. | 1993 | ATP ZaragozaՍարագոսա, Իսպանիա | Գրունտ | Շվեդիա Յոնաս Սվենսոն | 3–6, 6–2, 6–1 |
| Պարտություն | 6. | 1993 | Portugal OpenԷշտորիլ, Պորտուգալիա | Գրունտ | Ուկրաինա Անդրեյ Մեդվեդև | 4–6, 2–6 |
| Պարտություն | 7. | 1993 | Swiss Open Գշտադ, Շվեյցարիա | Գրունտ | Իսպանիա Սերխի Բրուգերա | 3–6, 4–6 |
| Հաղթանակ | 13. | 1994 | DuՉեխոսլովակիա Open Հիլվերսում, Նիդերլանդներ | Գրունտ | Ավստրալիա Ռիխարդ Ֆրոմբերգ | 7–5, 6–4, 7–6(9–7) |

### Զուգախաղ (6 տիտղոս, 8 պարտություն)

| **Արդյունք** | **No.** | **Թվական** | **Մրցաշար** | **Ծածկույթ** | **Խաղընկեր** | **Մրցակիցներ** | **Հաշիվ** |
| --- | --- | --- | --- | --- | --- | --- | --- |
|
| Պարտություն | 1. | 1988 | ATP Athens OpenԱթենք, Հունաստան | Գրունտ | Պերու Պաբլո Արայա | Շվեդիա Ռիխարդ Բերգ Շվեդիա Պեր Հենրիկսոն | 4–6, 5–7 |
| Պարտություն | 2. | 1989 | ATP BastadԲաստադ, Շվեդիա | Գրունտ | Չեխոսլովակիա Ժոզեֆ Չիհակ | Շվեդիա Պեր Հենրիկսոն  Շվեդիա Նիկլաս Ուտգրեն | 5–7, 2–6 |
| Հաղթանակ | 1. | 1991 | European Indoor ChampionshipsԲեռլին, Գերմանիա | Գորգ | Չեխոսլովակիա Պետր Կորդա | Նիդերլանդներ Յան Սիմերինկ  Չեխոսլովակիա Դանիել Վացեկ | 3–6, 7–5, 7–5 |
| Պարտություն | 3. | 1992 | Barcelona OpenԲարսելոնա, Իսպանիա | Գրունտ | Ամերիկայի Միացյալ Նահանգներ Իվան Լենդլ | Էկվադոր Անդրես Գոմես  Իսպանիա Խավիեր Սանչես | 4–6, 4–6 |
| Պարտություն | 4. | 1992 | Monte Carlo MastersՄոնտե Կարլո, Մոնակո | Գրունտ | Չեխոսլովակիա Պետր Կորդա | Գերմանիա Բորիս Բեկկեր  Գերմանիա Միխաել Շտիխ | 4–6, 4–6 |
| Հաղթանակ | 2. | 1992 | ATP PragueՊրահա, Չեխոսլովակիա | Գրունտ | Չեխոսլովակիա Բրանիսլավ Ստանկովիչ | Շվեդիա Յոնաս Բյորկման  Ավստրալիա Ջոն Այլենդ | 7–5, 6–1 |
| Պարտություն | 5. | 1992 | ATP BaselԲազել, Շվեյցարիա | Հարդ (i) | Չեխոսլովակիա Դավիդ Ռիկլ | Նիդերլանդներ Թոմ Նիյսեն  Չեխոսլովակիա Ցիրիլ Սուկ | 3–6, 4–6 |
| Հաղթանակ | 3. | 1993 | ATP ZaragozaՍարագոսա, Իսպանիա | Գորգ | Չեխիա Մարտին Դամ | Ամերիկայի Միացյալ Նահանգներ Մայք Բաուեր  Չեխիա Դավիդ Ռիկլ | 2–6, 6–4, 7–5 |
| Պարտություն | 6. | 1993 | BMW OpenՄյունխեն, Գերմանիա | Գրունտ | Գերմանիա Կարլ-Ուվե Շտեբ | Չեխիա Մարտին Դամ  Շվեդիա Հենրիկ Հոլմ | 0–6, 6–3, 5–7 |
| Պարտություն | 7. | 1993 | ԱՄՆ բաց առաջնություն, Նյու Յորք | Հարդ | Չեխիա Մարտին Դամ | Ամերիկայի Միացյալ Նահանգներ Կեն Ֆլեչ  Ամերիկայի Միացյալ Նահանգներ Ռիկ Լիչ | 7–6, 4–6, 2–6 |
| Պարտություն | 8. | 1994 | ATP ZaragozaՍարագոսա, Իսպանիա | Գորգ | Չեխիա Մարտին Դամ | Շվեդիա Հենրիկ Հոլմ  Շվեդիա Անդերս Յարիդ | 5–7, 2–6 |
| Հաղթանակ | 4. | 1994 | ATP PragueՊրահա, Չեխիա | Գրունտ | Շվեդիա Մաթս Վիլանդեր | Չեխիա Տոմաշ Կրոպա  Չեխիա Պավել Վիզներ | հրաժարում |
| Հաղթանակ | 5. | 1994 | ATP OstravaՕստրավա, Չեխիա | Գորգ | Չեխիա Մարտին Դամ | Հարավաֆրիկյան Հանրապետություն Գարի Մյուլեր  Հարավաֆրիկյան Հանրապետություն Պիտ Նորվալ | 6–4, 1–6, 6–3 |
| Հաղթանակ | 6. | 1994 | VTR OpenՍանտյագո, Չիլի | Գրունտ | Շվեդիա Մաթս Վիլանդեր | Իսպանիա Տոմաս Կարբոնել  Իսպանիա Ֆրանսիսկո Ռոյչ | 4–6, 7–6, 7–6 |
| Պարտություն | 9. | 1995 | Milan IndoorՄիլան, Իտալիա | Գորգ | Չեխիա Պետր Կորդա | Գերմանիա Բորիս Բեկկեր  Ֆրանսիա Գի Ֆորժե | 2–6, 4–6 |
| Պարտություն | 10. | 1996 | ATP DubaiԴուբայ, ԱՄԷ | Հարդ | Չեխիա Իրժի Նովակ | Զիմբաբվե Բայրոն Բլեյք  Կանադա Գրանտ Կոնել | 0–6, 1–6 |

Մրցաշարերի մասնակցության վիճակագրություն
----------------------------------------

| Մրցաշար | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | ՀՄ |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Մեծ Սաղավարտ** |
| Ավստրալիայի բաց առաջնություն | ՉՄ | ՉՄ | NH | ՉՄ | ՉՄ | ՉՄ | 3 շրջան | 1 շրջան | 2 շրջան | ՉՄ | 3 շրջան | 4 շրջան | ՉՄ | 0 / 5 |
| Ֆրանսիայի բաց առաջնություն | 3 շրջան | 1 շրջան | 1 շրջան | 1/4 | 1 շրջան | 3 շրջան | 4 շրջան | 1 շրջան | 1 շրջան | 1/4 | 1 շրջան | 1 շրջան | ՉՄ | 0 / 12 |
| Ուիմբլդոնի մրցաշար | ՉՄ | ՉՄ | 1 շրջան | 1 շրջան | 2 շրջան | 2 շրջան | 3 շրջան | 4 շրջան | 1 շրջան | 1 շրջան | 1 շրջան | 1 շրջան | ՉՄ | 0 / 10 |
| ԱՄՆ թենիսի բաց առաջնություն | ՉՄ | ՉՄ | 1 շրջան | 1 շրջան | ՉՄ | ՉՄ | 1 շրջան | 3 շրջան | ՉՄ | 3 շրջան | 1/2 | 1 շրջան | ՉՄ | 0 / 7 |
| Մեծ Սաղավարտի ՀՄ | 0 / 1 | 0 / 1 | 0 / 3 | 0 / 3 | 0 / 2 | 0 / 2 | 0 / 4 | 0 / 4 | 0 / 3 | 0 / 3 | 0 / 4 | 0 / 4 | 0 / 0 | 0 / 34 |
| **ATP Մասթերս** |
| Indian Wells MastersԻնդիան Ուելս | Ոչ Մասթերսմինչև 1990 | 1 շրջան | ՉՄ | 3 շրջան | ՉՄ | ՉՄ | 1 շրջան | ՉՄ | 0 / 3 |
| Miami MastersԿի Բիսկեյն | 2 շրջան | 2 շրջան | 2 շրջան | ՉՄ | ՉՄ | 2 շրջան | 1 շրջան | 0 / 5 |
| Monte Carlo MastersՄոնտե Կարլո | 2 շրջան | 1 շրջան | 3 շրջան | 1 շրջան | 1 շրջան | 2 շրջան | ՉՄ | 0 / 6 |
| Rome MastersՀռոմ | 2 շրջան | 1 շրջան | 1 շրջան | 3 շրջան | 1 շրջան | 1 շրջան | ՉՄ | 0 / 6 |
| Hamburg MastersՀամբուրգ | 1 շրջան | **Հ** | 1/4 | 3 շրջան | 1 շրջան | ՉՄ | ՉՄ | 0 / 5 |
| Canada MastersԿանադա | ՉՄ | ՉՄ | ՉՄ | ՉՄ | ՉՄ | ՉՄ | ՉՄ | 0 / 0 |
| Cincinnati MastersՑինցինատի | 1 շրջան | ՉՄ | ՉՄ | ՉՄ | 1 շրջան | ՉՄ | ՉՄ | 0 / 2 |
| Eurocard OpenՇտուտգարտ/Ստոկհոլմ | 2 շրջան | 3 շրջան | 3 շրջան | ՉՄ | ՉՄ | ՉՄ | ՉՄ | 0 / 3 |
| Paris MastersՓարիզ | 1 շրջան | 1/4 | 1 շրջան | 3 շրջան | ՉՄ | ՉՄ | ՉՄ | 0 / 4 |
| Մասթերս շարքի ՀՄ | N/A | 0 / 8 | 1 / 6 | 0 / 7 | 0 / 4 | 0 / 4 | 0 / 4 | 0 / 1 | 0 / 34 |
| Տարվա վերջի վարկանիշ | 138 | 159 | 33 | 76 | 127 | 74 | 34 | 8 | 23 | 17 | 28 | 121 | 409 | N/A |

Ծանոթագրություններ
------------------

1. 1 2 3 4  ATP վեբկայք
2. ↑  Չեխիայի ազգային գրադարանի կատալոգ
3. ↑  Roberts, John (1996 թ․ հունվարի 29). «ITF faces legal challenge after allegations of cocaine use». *The Independent*. Վերցված է 2011 թ․ հուլիսի 9-ին.  
«Wilander and Novacek Are Banned». *Նյու Յորք Թայմս*. 1997 թ․ մայիսի 15. Վերցված է 2011 թ․ հուլիսի 9-ին.

Աղբյուրներ
----------

* Կարել Նովաչեկը ATP կայքում
* Կարել Նովաչեկը ITF կայքում Արխիվացված 2016-03-17 Wayback Machine
* Կարել Նովաչեկը Դևիսի Գավաթի մասնակցի կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կարել Նովաչեկ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ATP · ITF |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GTAA: 137548, 137549 · NKC: xx0059265 · VIAF: 85682695 · WorldCat VIAF: 85682695 |

 |